**MINISTERUL MEDIULUI, APELOR ŞI PĂDURILOR**

Direcția politici și strategii silvicultură

Nr. DPSS ………………/………...2021

 **SE APROBĂ**

 **SECRETAR DE STAT**

 **Gelu PUIU**

**REFERAT DE APROBARE**

 În temeiul prevederilor  [art. 63 alin. (2) din Legea nr. 46/2008 - Codul silvic, republicată](http://legislatie.just.ro/Public/DetaliiDocumentAfis/203414), cu modificările și completările ulterioare, a fost aprobat Ordinul ministrului mediului şi pădurilor nr. 1.346/2011 pentru aprobarea Regulamentului privind forma şi modul de utilizare a dispozitivelor speciale de marcat, precum şi modul de marcare a arborilor sau a unor loturi de arbori.

 Ordinul menționat anterior necesită completări, care intră sub incidența prevederilor art. 7 alin. (13) din Legea nr. 52/2003 privind transparenţa decizională în administraţia publică, republicată, conform cărora: „În cazul reglementării unei situaţii care, din cauza circumstanţelor sale excepţionale, impune adoptarea de soluţii imediate, în vederea evitării unei grave atingeri aduse interesului public, proiectele de acte normative se supun adoptării în procedura de urgenţă prevăzută de reglementările în vigoare”, motivat de faptul că o parte semnificativă din propunerile de modificare sunt determinate de intrarea în vigoare a Hotărârii Guvernului nr. 497/2020 privind aprobarea Normelor referitoare la provenienţa, circulaţia şi comercializarea materialelor lemnoase, la regimul spaţiilor de depozitare a materialelor lemnoase şi al instalaţiilor de prelucrat lemn rotund, precum şi cele privind proveniența și circulația materialelor lemnoase destinate consumului propriu al proprietarului și unele măsuri de aplicare a prevederilor Regulamentului (UE) [nr. 995/2010](https://lege5.ro/Gratuit/gmztomrtgm/regulamentul-nr-995-2010-de-stabilire-a-obligatiilor-care-revin-operatorilor-care-introduc-pe-piata-lemn-si-produse-din-lemn-text-cu-relevanta-pentru-see?d=2020-07-01) al Parlamentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn și de dezvoltarea aplicațiilor informatice necesare funcționării SUMAL 2. 0.

Modificarea prevăzute la articolul 1, vizează corelarea cu prevederile Hotărârii Guvernului nr. 497/2020, referitoare la utilizarea SUMAL 2.0., referitoare la utilizarea dispozitivelor speciale de marcat cu amprentă dreptunghiulară.

Modificarea prevăzute la articolul 2 alin. (1) stabilirea unui termen de 10 zile de la primirea/ridicarea de la unitatea specializată abilitată să confecționeze dispozitive speciale de marcat, pentru amprentarea însemnelor și depunerea la utilizator

La alineatele (1), (4) și (6) ale articolului 4, se aduc clarificări cu privire laforma, dimensiunile și însemnele dispozitivelor speciale de marcat, la competența de utilizare și la corelarea cu cu prevederile Hotărârii Guvernului nr. 497/2020, referitoare la utilizarea SUMAL 2.0., care vizează utilizarea dispozitivelor speciale de marcat cu amprentă dreptunghiulară.

 La articolul 5 se reglementează procedura privind confecționarea dispozitivelor speciale de marcat se realizează de către unități specializate, documentele necesare obținerii dispozitivelor speciale de marcat de către direcțiile silvice din structura Regiei Naționale a Pădurilor și modicarea componenței comisiei de atestare funcție de structura organizatorică prezentă a ministerului.

La articolele 7, 8 și 9 se aduc clarificări cu privire laforma, dimensiunile și însemnele dispozitivelor speciale de marcat, la competența de utilizare, înregistrarea, evidența și la corelarea cu prevederile Hotărârii Guvernului nr. 497/2020, referitoare la utilizarea SUMAL 2.0., care vizează utilizarea dispozitivelor speciale de marcat cu amprentă dreptunghiulară.

 La articolul 10 se reglementează modul de folosirea dispozitivelor speciale de marcat se folosesc în fondul forestier național sau în vegetația forestieră de pe terenurile din afara acestuia, de către personalul împuternicit, în baza delegației de marcare emise de conducătorul utilizatorului.

Dispozitivele speciale de marcat cu amprentă circulară se folosesc în suprafețele de fond forestier administrate sau pentru care se asigură serviciile silvice pe bază de contract/ vegetația din afara fondului forestier național pentru sunt încheiate contracte de prestație silvică, înregistrate în fișele de proprietate din aplicația SUMAL 2.0 Ocol silvic.

Dispozitivele speciale de marcat cu amprentă circulară se pot folosi și la punerea în valoare a arborilor afectați de factori biotici și abiotici, pentru alte suprafețe decât cele aflate în evidența utilizatorilor din aplicația SUMAL 2.0 Ocol silvic, după cum urmează:

a) în baza deciziei conducătorului structurii teritoriale de specialitate a autorității publice centrale care răspunde de silvicultură, pentru ocoalele silvice de regim;

b) în baza deciziei conducătorului Regiei Naționale a Pădurilor-Romsilva pentru ocoalele silvice din structura unităților acesteia;

c) în baza deciziei conducătorului unității din structura Regiei Naționale a Pădurilor-Romsilva pentru ocoalele silvice din structura acesteia;

d) în baza deciziei conducătorului Institutului Național de Cercetare-Dezvoltare în Silvicultură “Marin Drăcea”, pentru bazele experimentale din cadrul acestuia.

Evidența folosirii dispozitivelor special de marcat cu amprentă pătrată, pentagonală și triunghiulară se ține în Registrul de evidență a folosirii dispozitivelor speciale de marcat

Evidența folosirii dispozitivelor speciale de marcat prevăzute la art. 4 alin. (4) lit. a) se realizează în aplicația SUMAL 2.0 - Ocol silvic.

 La art. 12 se reglementează folosirea dispozitivelor speciale de marcat cu amprentă circulară pentru marcarea arborilor destinați recoltării. Amprenta dispozitivului special de marcat se aplică pe cioplaje, la baza trunchiului, cât mai aproape de nivelul solului, sau pe o rădăcină evidentă, pe terenurile în pantă în partea din aval, iar imprimarea mărcii se face folosind vopsea. Arborii marcați cu dispozitive speciale de marcat cu amprentă circulară se înregistrează în aplicația SUMAL 2.0 - Marcare constituindu-se act de punere în valoare, care se generează în aceiași aplicație, cu respectarea reglementărilor specifice.

Au dreptul să folosească dispozitivele speciale de marcat) conducătorul utilizatorului şi personalul împuternicit de către conducătorul utilizatorului, care îndeplinește funcția de șef de district/brigadier silvic, tehnician silvic, subinginer şi inginer silvic, în condițiile prevăzute de normele tehnice privind evaluarea masei lemnoase.”

La art. 14 și 15 se aduc clarificări cu privire la utilizarea dispozitivelor speciale de marcat cu amprentă pentagonală și triunghiulară și la persoanele îndreptățile să le utilizeze.

La art. 16 se reglementează modul de stabilire a culorii vopselei folosite pentru aplicarea dispozitivelor speciale de marcat. Se poate stabili culoare din spectrul roșu, verde și albastru.

Prin excepție, conducătorul utilizatorului poate stabili folosirea altei culori decât cea stabilită de către conducătorul structurii teritoriale de specialitate a autorităţii publice centrale care răspunde de silvicultură în următoarele situații:

a) pentru aplicarea amprentei dispozitivului special de marcat cu amprentă circulară la arborii prejudiciați în procesul de exploatare, folosind vopsea de o altă culoare decât cea utilizată la constituirea actului de punere în valoare, culoarea vopselei consemnându-se în delegația de marcare din Aplicația SUMAL 2.0 Marcare.

b) pentru aplicarea dispozitivului special de marcat cu amprentă circulară la punerea în valoare a produselor accidentale suprapuse, așa cum sunt definite de Regulamentul de valorificare a masei lemnoase din fondul forestier proprietate publică, folosind vopsea de o altă culoare decât cea utilizată la constituirea actului de punere în valoare peste care se suprapune, culoarea vopselei consemnându-se în delegația de marcare din Aplicația SUMAL 2.0 Marcare.

c) pentru aplicarea dispozitivului special de marcat cu amprentă circulară la punerea în valoare a produselor accidentale provenite din doborâturi-rupturi frecvente, pe suprafețe mari, care necesită constituirea mai multor acte de punere în valoare, iar delimitarea parchetelor alăturate, prin semne convenționale, este dificilă sau nu este posibilă, culoarea vopselei consemnându-se în delegația de marcare din Aplicația SUMAL 2.0 Marcare.

Stabilirea culorii vopselei pentru dispozitivele speciale de marcat prevăzute la art. 15 se face anual de către conducătorul structurii cu atribuții de control din cadrul autorităţii publice centrale care răspunde de silvicultură şi se comunică utilizatorilor dispozitivelor speciale de marcat până la data de 30 noiembrie a anului anterior folosirii acesteia.

 Folosirea dispozitivelor speciale de marcat cu amprentă circulară, pătrată și pentagonală se face de către personalul împuternicit, în pe baza delegaţiei de marcare emise de conducătorul utilizatorului, astfel:

a) pentru dispozitivele prevăzute la art. 12, în aplicația SUMAL 2.0-Marcare, asigurându-se sincronizarea cu terminalul personalului împuternicit. Pentru situația prevăzută la art. 10 alin. (3) emiterea delegației de marcare se face în aplicația Sumal 2.0 – Marcare, de către șeful ocolului silvic care are înregistrată suprafața de fond forestier/vegetație din afara fondului forestier, în fișa de proprietate din aplicația Sumal 2.0 Ocol;

b) pentru dispozitivele de marcat prevăzute la art.13 şi art. 14, ca document înseriat, pe hârtie autocopiativă, în 2 exemplare, din care exemplarul original se înmânează personalului împuternicit, iar copia rămâne la cotor. Delegația se înscrie în registrul de evidență a folosirii dispozitivelor speciale de marcat şi în registrul de corespondență al ocolului silvic.

 Delegaţiile de marcare pentru folosirea dispozitivelor speciale de marcat prevăzute la art. 12 - 14 se emit pentru durate de timp strict determinate, în funcţie de volumul lucrărilor silvice de executat şi de condiţiile de lucru, fără a depăşi:

a) 90 de zile calendaristice pentru dispozitivele speciale de marcat cu amprentă circulară;

b) 30 de zile calendaristice pentru dispozitivele speciale de marcat cu amprentă pentagonală;

c) 5 zile lucrătoare pentru dispozitivele speciale de marcat cu amprentă pătrată.

Pentru dispozitivele speciale de marcat prevăzute la art.12 se pot emite în aplicația SUMAL 2.0 Ocol mai multe delegații în același timp, cu respectarea duratelor prevăzute la alin.(3).

 Personalul împuternicit delegat pentru folosirea dispozitivelor speciale de marcat prevăzute la art.12 - 14 răspunde de păstrarea în siguranţă a acestora pe toată durata folosirii.

Folosirea dispozitivelor speciale de marcat prevăzute la art. 15 se face de către personalul împuternicit, în baza delegaței de marcare emise de conducătorul structurii cu atribuţii de control din cadrul autorităţii publice centrale care răspunde de silvicultură sau conducătorul structurii teritoriale de specialitate a acesteia, după caz, document înseriat, care se întocmeşte în două exemplare pe hârtie autocopiativă, dintre care exemplarul original se înmânează personalului împuternicit şi se înscrie în registrul de evidenţă a folosirii dispozitivelor speciale de marcat şi în registrul de corespondență, iar copia rămâne la cotor.

Se interzic cu desăvârșire:

 a) confecţionarea dispozitivelor speciale de marcat cu încălcarea prevederilor prezentului regulament și falsificarea sau folosirea de dispozitive false ori a altor instrumente pentru marcarea arborilor destinaţi tăierii, a cioatelor arborilor tăiaţi ilegal, decât cele reglementate în prezentul regulament;

 b) încredinţarea dispozitivelor speciale de marcat altor persoane şi folosirea în alte scopuri decât cele prevăzute la art. 10-15;”

Pierderea sau furtul dispozitivului special de marcat se anunţă în scris conducătorului utilizatorului, de personal împuternicit, în cel mult 12 ore de la constatare. Conducătorul utilizatorului comunică pierderea sau furtul unităţii de poliţie şi structurii autorităţii publice centrale care răpunde de silvicultură în raza cărora s-a produs evenimentul, în cel mult 24 de ore de la data înştiinţării.

Utilizatorul, prin reprezentantul său legal, este obligat să predea în custodie structurii teritoriale de specialitate a autorităţii publice centrale care răspunde de silvicultură, dispozitivele speciale de marcat, pe bază de proces-verbal, dacă se găseşte în una dintre următoarele situaţii,:

 a) nu mai desfăşoară activitatea pentru care a fost autorizat să deţină şi să folosească dispozitivele speciale de marcat;

 b) îşi încetează activitatea;

 c) se suspendă dreptul de utilizare a dispozitivelor speciale de marcat. După expirarea perioadei de suspendare, dispozitivele speciale de marcat se restituie utilizatorului pe bază de proces-verbal.

Predarea în custodie a dispozitivele speciale de marcat se face în termen de maxim 15 zile de la data constatării situației;

Prin excepţie, dispozitivele speciale de marcat înregistrate la ocoalele silvice care îşi încetează activitatea prin trecerea suprafeţelor de fond forestier care au stat la baza constituirii și funcționării, la alte ocoale silvice, prin rearondare/fuziune, se pot prelua, la cerere, de către ocolul silvic rezultat prin rearondare/fuziune, cu acordul structurii teritoriale de specialitate a autorității publice centrale care răspunde de silvicultură.

În situaţiile în care se constată că amprenta dispozitivului de marcat este deteriorată ori uzată, conducătorulul utilizatorului propune casarea acestuia.

Casarea dispozitivelor speciale de marcat se face prin distrugerea însemnelor în prezenţa unei comisii constituite prin decizie a conducătorului structurii teritoriale de specialitate a autorităţii publice centrale care răspunde de silvicultură care a emis autorizaţia de confecţionare a dispozitivelor respective. În urma casării, comisia încheie un preces verbal; aceeaşi procedură de casare se aplică şi în cazul dispozitivelor a căror autorizaţie de confecţionare a fost emisă în condiţiile legii, de alte structuri decât structura teritorială de specialitate a autorităţii publice centrale care răspunde de silvicultură.

Dispozitivele speciale de marcat cu amprentă dreptunghiulară aflate în evidenţa utilizatorilor la intrarea în vigoarea prezentului ordin, se predau în termen de maxim 6 luni în custodia structurii teritoriale de specialitate a autorităţii publice centrale care răspunde de silvicultură, pe bază de proces verbal, în vederea casării, pentru corelarea cu prevederile Hotărârii Guvernului nr. 497/2020, referitoare la utilizarea SUMAL 2.0., care vizează utilizarea dispozitivelor speciale de marcat cu amprentă dreptunghiulară.

Anexele se modifică și se completează corespunzător.

Având în vedere cele prezentate, propunem elaborarea proiectului de ordin pentru modificarea și completarea Regulamentului privind forma şi modul de utilizare a dispozitivelor speciale de marcat, precum şi modul de marcare a arborilor sau a unor loturi de arbori, aprobat prin Ordinul ministrului mediului şi pădurilor nr. 1.346/2011.

**DIRECTOR**

 **Dănuț IACOB**